**Boʻri Allamurodovich Allamurodov** (1947-yil 10-noyabr (ayrim manbalarda 10-iyul), Kofrun qishlogʻi, Boysun tumani — 2018-yil 29-yanvar, Oʻzbekiston) — sovet davlat va partiya arbobi.

Tarjimayi holi
--------------

Boʻri Allamurodov 1947-yil 10-noyabr (baʼzi manbalarda 10-iyul) Surxondaryo viloyati, Boysun tumani, Kofrun qishlogʻida tavallud topgan. 1969-yilda Moskva qishloq xoʻjaligi akademiyasini, 1989-yil KPSS Markaziy qoʻmitasi qoshidagi Ijtimoiy fanlar akademiyasini tugatgan. 1972-yildan KPSS aʼzosi. Ilk mehnat faoliyatini 1962-yilda Sherobod tumanidagi „Yangiobod" sovxozidan boshlagan. 1969—1971-yillarda harbiy xizmatni oʻtagan. 1971-yildan boshlab Allamurodov Butunittifoq leninchi kommunistik yoshlar soyuzida faoliyat koʻrsata boshlaydi. Dastlab 1971-yili Oʻzbekiston leninchi kommunistik yoshlar ittifoqi Surxondaryo viloyati qoʻmitasi instruktori, boʻlim mudiri, 1973-yildan Leninchi kommunistik yoshlar ittifoqi Markaziy qoʻmitasi boʻlim mudiri oʻrinbosari boʻlib ishlagan. 1975-yilda Oʻzbekiston leninchi kommunistik yoshlar ittifoqi Surxondaryo viloyati qoʻmitasi birinchi kotibi etib saylanadi. 1977-yilda Oʻzbekiston Kompartiyasi Surxondaryo viloyati qoʻmitasida boʻlim mudiri, 1978-yilda Ukraina Kompartiyasi Markaziy qoʻmitasida boʻlim mudiri oʻrinbosari boʻlib ishlagan. 1982-yil mart oyida Oʻzbekiston leninchi kommunistik yoshlar ittifoqi Markaziy qoʻmitasining birinchi kotibi etib saylanadi. 1982-yil may oyida boʻlib oʻtgan Butunittifoq leninchi kommunistik yoshlar soyuzining 19-syezdida esa Allamurodov BLKYI Markaziy qoʻmitasi hamda Oʻzbekiston Kompartiyasi Markaziy qoʻmitasi aʼzoligiga saylanadi. 1985-yili Sirdaryo viloyat partiya qoʻmitasi ikkinchi kotibi, 1987-yil 5-oktyabrdan 1990-yil 7-avgustgacha Oʻzbekiston Kompartiyasi Namangan viloyati qoʻmitasi birinchi kotibi hamda bir vaqtning oʻzida Namangan viloyati kengashi raisi boʻlgan. 1990-yil avgustda respublika Kasaba uyushmalari kengashi raisi, sentyabr oyidan esa Oʻzbekiston Kasaba uyushmalari federatsiyasining kengashi raisi boʻladi.

Boʻri Allamurodov 2018-yil 29-yanvar kuni 70 yoshida vafot etgan.

Mukofotlari
-----------

* Mehnat qizil bayrogʻi ordeni (1981);
* Xalqlar doʻstligi ordeni (1986).

Xotira
------

Hozirgi vaqtda Boʻri Allamurodov xotirasiga bagʻishlab tabdirlar oʻtkazilib kelinmoqda.

Manbalar
--------

1. 1 2 3 4 5 6 7  „Prostilis s Allamurodovim Buri — pervim sekretarem SK LKSM Uzbekistana (80-x gg)" (rus tilida) (31-yanvar 2018-yil). 7-iyun 2023-yilda asl nusxadan arxivlandi. Qaraldi: 7-iyun 2023-yil.
2. ↑  „Центральный комитет КПСС, ВКП (б), РКП (б), РСДРП (б). Историко-биографический справочник" (rus tilida). 8-sentyabr 2023-yilda asl nusxadan arxivlandi. Qaraldi: 7-iyun 2023-yil.
3. 1 2 3  „Allamuradov Buri Allamuradovich" (rus tilida). 8-sentyabr 2023-yilda asl nusxadan arxivlandi. Qaraldi: 7-iyun 2023-yil.
4. ↑  „Центральная контрольная комиссия, избранная XXVIII съездом КПСС 13.7.1990" (rus tilida). 2-may 2023-yilda asl nusxadan arxivlandi. Qaraldi: 7-iyun 2023-yil.
5. ↑  „NAMANGAN VILOYATI 80 YOSHGA TO‘LDI" (9-mart 2021-yil). 15-aprel 2023-yilda asl nusxadan arxivlandi. Qaraldi: 7-iyun 2023-yil.
6. ↑  „Постановление Съезда народных депутатов СССР от 17 декабря 1990 г. N 1845-I "Об образовании Редакционной комиссии по доработке проекта Закона о порядке отзыва народного депутата СССР"" (rus tilida). 8-sentyabr 2023-yilda asl nusxadan arxivlandi. Qaraldi: 7-iyun 2023-yil.
7. ↑  „Bo‘ri Allamurodov xotirasiga bag‘ishlab o‘tkazilayotgan sportning shaxmat turi bo‘yicha xotira turniri" (4-may 2021-yil). 22-iyun 2021-yilda asl nusxadan arxivlandi. Qaraldi: 7-iyun 2023-yil.
8. ↑  *Qudratilla Najmiddinov.* „Namangandagi xotira turnirida nuroniylar maydonga tushishdi" (2-avgust 2021-yil). 8-sentyabr 2023-yilda asl nusxadan arxivlandi. Qaraldi: 7-iyun 2023-yil.